
Εικόνες της Μουσικής
του Κώστα Κακογιάννη

στο Ίδρυμα Μιχάλης Κακογιάννης

Την Τρίτη 12 και την Τετάρτη 13 Φεβρουαρίου 2019, πραγματοποιήθηκε στο Ίδρυμα Μιχάλης Κακογιάννης, με τη συνεργασία του Σπιτιού της Κύπρου, η παράσταση του καταξιωμένου και πολυβραβευμένου Κύπριου συνθέτη, Κώστα Κακογιάννη, «Εικόνες της Μουσικής», σε ποίηση του Δημήτρη Λιπέρτη και του Πάμπου Κουζάλη.  
Τον Κώστα Κακογιάννη και τους συνεργάτες του καλωσόρισε στο Ίδρυμα Μιχάλης Κακογιάννη η Μορφωτική Σύμβουλος κ. Νάντια Στυλιανού, ενώ χαιρετισμό απηύθυνε ο Πρέσβης της Κυπριακής Δημοκρατίας κ. Κυριάκος Κενεβέζος.

Στην παράσταση συμμετείχε το Φωνητικό Σύνολο ΔΙΑΣΤΑΣΗ  -ένας Όμιλος με αδιάλειπτη παρουσία στα καλλιτεχνικά δρώμενα και διεθνή εμβέλεια- υπό τη διεύθυνση της Αντριάνας Σεργίδου και η Ομάδα Χορού του Συνόλου σε χορογραφίες Μαρίας Μέση-Αγγελίδου, Ναδίνας Λοϊζίδου και Ελένης O’Keefe.

Έλαβαν μέρος οι καλλιτέχνες, Ειρήνη Κακογιάννη, Μάρα Κωνσταντίνου, Κωνσταντίνος Μακαρίτης, Κωνσταντίνος Μελίδης, Νικόλας Μεταξάς, Μαριλίζα Παπαδούρη, Μαρία Παπαϊωάννου και Γιώργος Σπύρου.

Τη σκηνοθετική επιμέλεια είχε ο Καλλιτεχνικός Διευθυντής της «ΔΙΑΣΤΑΣΗΣ», Μάριος Παπαδόπουλος.

